La sfârșitul lunii martie 1999, la o săptămână după ce Organizația Tratatului Atlanticului de Nord (NATO) a început să bombardeze Serbia, Dragojević s-a urcat într-un autobuz spre Budapesta împreună cu soția și cei doi copii ai lor și apoi s-au dus în New York. Aici, Dragojević a avut o proiecție programată a filmuli "Rane" organizată de "Film Society of Lincoln Center" la Muzeul de Artă Modernă ca parte a celei de-a 28-a serii anuale a "New Director/New Films" ("Noi regizori/Noi filme"). Sosirea în țara care îi bombarda patria în aceea perioadă, l-a pus într-o poziție ciudată și inconfortabilă și a recunoscut acest lucru mereu în interviuri. El a rămas în Statele Unite ale Americii, unde a călătorit prin țară cu filmul "Rane" care a avut mai multe proiecții în diferite festivaluri (inclusiv "San Francisco International Film Festival", Festivalul Internațional de Film de la San Francisco), în timp ce a negociat simultan termenii înțelegerii cu Miramax.